Zadeva C‑508/12

Walter Vapenik

proti

Josefu Thurnerju

(Predlog za sprejetje predhodne odločbe, ki ga je vložilo Landesgericht Salzburg)

„Območje svobode, varnosti in pravice — Uredba (ES) št. 805/2004 — Evropski nalog za izvršbo nespornih zahtevkov — Pogoji za potrditev odločbe kot naloga za izvršbo — Položaj, v katerem je bila odločba izdana v državi članici upnika v sporu med osebama, ki ne opravljata poslovne ali poklicne dejavnosti“

Povzetek – Sodba Sodišča (deveti senat) z dne 5. decembra 2013

Pravosodno sodelovanje v civilnih zadevah – Uvedba evropskega naloga za izvršbo nespornih zahtevkov – Uredba št. 805/2004 – Izvršilni naslovi, ki jih je mogoče potrditi – Sodba, izdana na podlagi pogodbe, sklenjene med dvema osebama, ki ne opravljata poslovne ali poklicne dejavnosti – Izključitev

(Uredba Evropskega parlamenta in Sveta št. 805/2004, člen 6(1)(d); Uredba Sveta št. 44/2001, člena 15(1) ter 16(1) in (2))

Člen 6(1)(d) Uredbe št. 805/2004 o uvedbi evropskega naloga za izvršbo nespornih zahtevkov je treba razlagati tako, da se ne uporablja za pogodbe, sklenjene med osebama, ki ne opravljata poslovnih ali poklicnih dejavnosti.

Iz besedila te določbe je razvidno, da je potrošnik oseba, ki sklene pogodbo za namen, ki se lahko šteje, da je zunaj njegovega poslovanja ali poklica. Ta določba ne pojasnjuje, ali je status podjetnika sopogodbenika tega potrošnika pomemben za opredelitev druge stranke kot potrošnika. V zvezi s tem in da bi se zagotovilo spoštovanje ciljev, ki jim sledi evropski zakonodajalec na področju pogodb, ki jih sklepajo potrošniki, kot tudi skladnost prava Unije, je treba zlasti upoštevati pojem „potrošnik“ iz drugih predpisov prava Unije in, natančneje, iz Uredbe št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah. Ob upoštevanju cilja varstva potrošnikov iz teh določb, ki je ponovna vzpostavitev enakosti med strankami v pogodbah, sklenjenih med potrošnikom in podjetnikom, uporabe teh določb ni mogoče razširiti na osebe, glede katerih to varstvo ni utemeljeno. Vendar če bi se opredelitev pojma „potrošnik“ v okviru Uredbe št. 805/2004 razlagalo širše kot v okviru Uredbe št. 44/2001, bi to lahko povzročilo neskladnosti pri uporabi teh uredb. Zato se pojem „potrošnik“ v smislu člena 6(1)(d) Uredbe št. 805/2004 nanaša na osebo, ki sklene pogodbo za namen, za katerega se lahko šteje, da je zunaj njenega poslovanja ali poklica, z osebo, ki izvaja svojo poslovno ali poklicno dejavnost.

(Glej točke 24, 25, 31, od 37 do 39 in izrek.)

Zadeva C‑508/12

Walter Vapenik

proti

Josefu Thurnerju

(Predlog za sprejetje predhodne odločbe, ki ga je vložilo Landesgericht Salzburg)

„Območje svobode, varnosti in pravice — Uredba (ES) št. 805/2004 — Evropski nalog za izvršbo nespornih zahtevkov — Pogoji za potrditev odločbe kot naloga za izvršbo — Položaj, v katerem je bila odločba izdana v državi članici upnika v sporu med osebama, ki ne opravljata poslovne ali poklicne dejavnosti“

Povzetek – Sodba Sodišča (deveti senat) z dne 5. decembra 2013

Pravosodno sodelovanje v civilnih zadevah — Uvedba evropskega naloga za izvršbo nespornih zahtevkov — Uredba št. 805/2004 — Izvršilni naslovi, ki jih je mogoče potrditi — Sodba, izdana na podlagi pogodbe, sklenjene med dvema osebama, ki ne opravljata poslovne ali poklicne dejavnosti — Izključitev

(Uredba Evropskega parlamenta in Sveta št. 805/2004, člen 6(1)(d); Uredba Sveta št. 44/2001, člena 15(1) ter 16(1) in (2))

Člen 6(1)(d) Uredbe št. 805/2004 o uvedbi evropskega naloga za izvršbo nespornih zahtevkov je treba razlagati tako, da se ne uporablja za pogodbe, sklenjene med osebama, ki ne opravljata poslovnih ali poklicnih dejavnosti.

Iz besedila te določbe je razvidno, da je potrošnik oseba, ki sklene pogodbo za namen, ki se lahko šteje, da je zunaj njegovega poslovanja ali poklica. Ta določba ne pojasnjuje, ali je status podjetnika sopogodbenika tega potrošnika pomemben za opredelitev druge stranke kot potrošnika. V zvezi s tem in da bi se zagotovilo spoštovanje ciljev, ki jim sledi evropski zakonodajalec na področju pogodb, ki jih sklepajo potrošniki, kot tudi skladnost prava Unije, je treba zlasti upoštevati pojem „potrošnik“ iz drugih predpisov prava Unije in, natančneje, iz Uredbe št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah. Ob upoštevanju cilja varstva potrošnikov iz teh določb, ki je ponovna vzpostavitev enakosti med strankami v pogodbah, sklenjenih med potrošnikom in podjetnikom, uporabe teh določb ni mogoče razširiti na osebe, glede katerih to varstvo ni utemeljeno. Vendar če bi se opredelitev pojma „potrošnik“ v okviru Uredbe št. 805/2004 razlagalo širše kot v okviru Uredbe št. 44/2001, bi to lahko povzročilo neskladnosti pri uporabi teh uredb. Zato se pojem „potrošnik“ v smislu člena 6(1)(d) Uredbe št. 805/2004 nanaša na osebo, ki sklene pogodbo za namen, za katerega se lahko šteje, da je zunaj njenega poslovanja ali poklica, z osebo, ki izvaja svojo poslovno ali poklicno dejavnost.

(Glej točke 24, 25, 31, od 37 do 39 in izrek.)